Rannsakendum hefur aldrei tekist að greina leifar af nauðgunarlyfjum í blóðsýnum þolenda kynferðisbrota á Íslandi . Í fyrra var 21 sýni sent til rannsóknar . Prófessor segir áfengi vera algengasta nauðgunarlyfið . Aldrei hefur tekist að sanna að þolanda kynferðisofbeldis hafi verið byrlað nauðgunarlyf á Íslandi . Þetta segir Jakob Kristinsson , prófessor í eiturefnafræði , sem hefur fengið sýni til rannsóknar frá lögreglunni í hvert sinn sem grunur vaknar um slíkt . Með nauðgunarlyfjum er átt við lyf á borð á við róhypnól , smjörsýru og ketamín . " En það er reyndar eitt lyf sem finnst býsna oft , " segir Jakob . " Það er áfengi . Áfengi er algengasta nauðgunarlyfið . " Rannsóknir á blóðsýnum þeirra sem telja sér hafa verið byrlað eitur hófust fyrir aldamót og hafa nokkur slík sýni borist Rannsóknastofu í lyfja - og eiturefnafræðum árlega síðan . Í fyrra barst 21 sýni , sex árið 2010 og fjórtán árið 2009 . Fljót að hverfa úr blóðinu Björgvin Björgvinsson , yfirmaður kynferðisbrotadeildar lögreglunnar á höfuðborgarsvæðinu , kveðst ekki draga í efa að lyf af þessu tagi séu notuð í þessum tilgangi . Það sanni dæmi erlendis frá . Ástæða þess að þetta hefur aldrei sannast er hins vegar sú að sum lyfjanna hverfa mjög fljótt úr blóðinu og eru illgreinanleg . Jakob segir það reyndar lífseiga þjóðsögu að frægasta lyfið , róhypnól , sé svo óskaplega fljótt að hverfa . Sé það tekið í nógu miklu magni til að fólk verði rænulaust þá greinist það í nokkra daga á eftir , en vandamálið sé frekar það að fórnarlömb nauðgunar sem grunar að þeim hafi verið byrlað lyf leiti ekki til lögreglu fyrr en að þessum nokkrum dögum liðnum . Hann segir smjörsýruna erfiðari viðfangs . ? Smjörsýran er í okkur öllum , hvort sem okkur líkar betur eða verr . Það getur verið erfitt að skera úr um hvenær hún er yfir eðlilegum mörkum og hvenær ekki . ?